**OKRESNÝ ÚRAD ŽILINA**

Janka Kráľa 4, 010 04 Žilina

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Urgentná informácia**

pre motoristickú verejnosť o zjazdnosti cesty I/18 v  Strečnianskej úžine

Na základe vyhodnotenia kritickej geotechnickej situácie u skalného bloku v nesanovanej časti skalného brala v obci Strečno pod hradom nad cestou I/18, obec Strečno v súlade s § 15 ods. 1 písm. j) zákona č. 42/1994 Z. z., vyhlási na území obce „Mimoriadnu situáciu“. V rámci ustanovenia režimu života za účelom ochrany života, zdravia a majetku, bude dňom 16. júla 2017 od 08:00 hod. realizovaná úplná uzávierka cesty I/18 v Strečnianskej úžine až do odvolania (predpoklad doby úplnej uzávierky – do 30. júla 2017).

Cesta I/18 bude uzavretá v smere od Žiliny pred parkoviskom pod hradom Strečno a v smere od Vrútok za Dubnou skalou v mieste obojstranného parkovania.

Motoristická verejnosť bude počas úplnej uzávierky využívať obchádzkové trasy označené dopravným značením. Zákaz využívania cesty I/18 pod hradom Strečno platí i pre chodcov a cyklistov!

Na miestach uzavretia cesty počas uzávierky bude nepretržite hliadkovať hliadka PZ SR.

Žiadame Vás, aby ste túto informáciu poskytli v rámci Vašej pôsobnosti i ďalšej motoristickej verejnosti.

PhDr. Michal Lavrík

prednosta, v. r.

Spracoval:

Ing. Ľubomír Hollý

mobil: 0905 609 654

e-mail: lubomir.holly@minv.sk